تورکیه باش ناظیر بینا‌لی ییل‌دیریم، تورکیه‌نین 79 میلیون وطنداشییلا ترورو آرا‌دان قال‌دیرا‌جاق و هر جور حیله‌سی پوزا‌جاق قودرته صاحب اولدوغونو سؤیله‌دی.
باش ناظیر ییل‌دیریم، عائله و سوسیال سیاست‌لر ناظیرلیگی ایله ایزمیر والیلیغی ایزمیرده شهید عائله‌لری اوچون تشکیل ائتدیگی ایفطار پروقرامینا قاتیلدی.
ایفطار سونراسی ائتدیگی دانیشمادا ییل‌دیریم، ترورون تورکیه‌نین گوندمین‌دن چیخا‌جاق‌لارینی ایفاده ائده‌رک، باریش و امین-آمانلیغین اؤلکه‌نین هر کونجونده اگمن اولانا قدر ترور عملیات‌لاری‌نین سورمه‌یه داوام ائده‌جگینی وورغولادی.
چیخیشیندا، ترور تشکیلات‌لارینی تاشئرون اولا‌راق ایستیفاده ائدن اؤلکه‌لره ده مساژ وئرن باش ناظیر ییل‌دیریم،
"بیز بو ترورو حلّ ائدجگیک، اما سیز بون‌لارا دستک وئردیگینیز اوچون بیر گون بو بؤیوک میللتین اوزونه باخا بیلمه‌یه‌جک حالا گله‌جکسینیز." دئدی.
ترورا وئریله‌جک ان گؤزل جوابین ایزمیرده بیر یئره گلن بو بیرلیک، قارداش‌لیق ایقلیمی اولدوغونو دیله گتیرن باش ناظیر ییل‌دیریم، تورکیه‌نین 79 میلیون وطنداشییلا، تک وطن، تک میللت، تک دولت و تک بایراق آلتیندا ابدی یاشاماغا داوام ائده‌جگینی ایفاده ائتدی.
باش ناظیر ییل‌دیریم، تورکیه‌نین دموکراسی‌دن، حقوق‌دان، بیرلیک و بیرلیک‌دن، مدنیت گئدیشین‌دن اصلا ایمتیناع ائتمیه‌جگینی ده قید ائتدی.
